Úradný vestník L 262 , 14/10/2003 S. 0037 - 0038



Rozhodnutie Komisie zo 6. októbra 2003, ktorým sa mení a dopĺňa rozhodnutie 2002/300/ES ustanovujúce zoznam schválených zón so zreteľom na Bonamia ostreae a/alebo Marteilia refringens (oznámené pod číslom dokumentu C(2003) 3463) (Text s významom pre EHP) (2003/729/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/67/EHS z 28. januára 1991 o veterinárnych podmienkach zvierat pri uvádzaní živočíchov a produktov akvakultúry na trh [1], naposledy zmenenú a doplnenú smernicou 806/2003/ES [2], a najmä na jej článok 5, keďže: (1) Rozhodnutie Komisie 2002/300/ES [3], naposledy zmenené a doplnené rozhodnutím 2003/378/ES [4], stanovuje oblasti v Írsku, ktoré sa považujú za oblasti bez výskytu ochorení Bonamia ostrea a/alebo Marteilia refringens. (2) Írsko informovalo Komisiu listom datovaným 24. júna 2003 o detekcii Bonamia ostrea v zálive Blacksod na pobreží kraja Mayo, ktoré je oblasťou predtým považovanou za oblasť bez výskytu tohto ochorenia. Táto oblasť sa už preto nemôže považovať za oblasť bez výskytu Bonamia ostrea. (3) Rozhodnutie 2002/300/ES by sa preto malo primerane zmeniť a doplniť. (4) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 2002/300/ES sa nahrádza textom v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 6. októbra 2003 Za Komisiu David Byrne člen Komisie [1] Ú. v. ES L 46, 19.2.1991, s. 1. [2] Ú. v. ES L 122, 16.5.2003, s. 1. [3] Ú. v. ES L 103, 19.4.2002, s. 24. [4] Ú. v. ES L 130, 27.5.2003, s. 27. -------------------------------------------------- PRÍLOHA " PRÍLOHA ZÓNY SCHVÁLENÉ SO ZRETEĽOM NA JEDNO ALEBO VIAC OCHORENÍ LASTÚRNIKOV BONAMIA OSTREA A MARTEILIA REFRINGENS 1.A. Zóny v Írsku schválené so zreteľom na B. Ostreae - Celé pobrežie Írska s výnimkou týchto šiestich oblastí: - prístav v Corku, - záliv Galway Bay, - prístav v Ballinakill, - záliv Clew Bay, - Achill Sound, - Loughmore, záliv Blacksod Bay. 1.B. Zóny v Írsku schválené so zreteľom na M. Refringens - Celé pobrežie Írska. 2.A. Zóny vo Spojenom kráľovstve, na Normandských ostrovoch a ostrove Man schválené so zreteľom na B. Ostreae - Celé pobrežie Veľkej Británie s výnimkou týchto oblastí: - južné pobrežie Cornwallu od Lizardu po Start Point, - oblasť okolo ústia rieky Solent od Portland Billu po Selsey Bill, - oblasť pozdĺž pobrežia v Essexe od Shoeburyness po Landguard. - Celé pobrežie Severného Írska. - Celé pobrežie Guernsey a Hermu. - Zóna ostrovov Jersey: zóna pozostáva z prílivovej pobrežnej oblasti a jej najbližšieho okolia medzi značkou stredne vysokého stavu vody na ostrove Jersey a imaginárnou čiarou tiahnúcou sa tri námorné míle od značky stredne nízkeho stavu vody na ostrove Jersey. Zóna leží v Normandsko-bretónskom zálive na južnej strane kanálu La Manche. - Celá pobrežná línia ostrova Man. 2.B. Zóny v Spojenom kráľovstve, na Normandských ostrovoch a ostrove Man schválené so zreteľom na B. Ostreae - Celé pobrežie veľkej Británie. - Celé pobrežie Severného Írska. - Celé pobrežie Guernsey a Hermu. - Zóna ostrovov Jersey: zóna pozostáva z prílivovej pobrežnej oblasti a jej najbližšieho okolia medzi značkou stredne vysokého stavu vody na ostrove Jersey a imaginárnou čiarou tiahnúcou sa tri námorné míle od značky stredne nízkeho stavu vody na ostrove Jersey. Zóna leží v Normandsko-bretónskom zálive na južnej strane kanálu La Manche. - Celá pobrežná línia ostrova Man. " --------------------------------------------------